Izvor: Srebrenica.org

Nedaleko od Gline u Hrvatskoj, u masovnoj grobnici u blizini groblja u Gornjem Selištu, pronađeni su posmrtni ostatci 56 osoba, uglavnom srpske nacionalnosti, saopštilo je hrvatsko Ministarstvo branitelja, koje je organizovalo ekshumaciju.

Posmrtni ostaci 56 osoba, stradalih 1995. godine za vreme i posle operacije Oluja, pronađeni su na dve lokacije. Radi identifikacije metodom DNA uzeti su uzorci iz svih posmrtnih ostataka, posle čega su vraćani u grobnicu do konačne identifikacije i sahrane u skladu sa željama članova porodica.

Prema do sada poznatim podacima, a očekuje se da će to potvrditi i postupak identifikacije, reč je uglavnom o civilima srpske nacionalnosti. Zbog toga su ekshumaciji prisustvovali i stručni posmatrači Komisije Vlade Srbije za nestale osobe, kao i Međunarodne komisije za nestale osobe, navodi se saopštenju Ministarstva branitelja.

Do sada su ekshumirani posmrtni ostatci 1.081 osobe stradale u akciji Oluja, od kojih je identifikovana 681 osoba. Ukupno su u Hrvatskoj do sada ekshumirani posmrtni ostatci 5.056 žrtava, od kojih je identifikovano njih 4.090, navodi se u saopštenju.